كتبت ماجدة الروبي..
لما انسان يغلط في حقك او يأذيك وتبدا تبعد عنه بهدوء من غير ما ترد الاذيه هتلاقيه بيعمل حركات غريبه جدا هتلاقيه متخبط مش مصدق انك فعلا مشيت خالص بدون متردله الاذيه ف يبدأ يحاول يكلم كل اللي حواليك يشوه صورتك في عنيهم ظنا منه انك بتعمل المثل مستني حد يقوله ايوه دا اتكلم عليك عشان يبرر لنفسه انك شخص سيئ..
هيجري علي اللي بيكرهوك واللي كان مبيطقهمش يصاحبهم عشان يدوله احساس الامان انه مش لوحده وان معاه ناس بتسانده وهتدعمه في مشاعره السلبيه ناحيتك
هتلاقيه في صراع دايما بيحاول يثبت للناس انه مش وحش لانه مُعتقد انك هتعرف الناس حقيقته ميعرفش ان اولاد الاصول بعدهم صمت واجتناب لا فيه خروج اسرار ولا شتيمه ف ظهرهم اللي غلط في حقك دايما هيفهم كل كلامك عليه
و هيفهم انك ليل و نهار بتلقح عليه
وهدوئك تخطيط ومكر وسلامك النفسي تظاهر
حتي حب الناس ليك هيوجعه وهيحاول يبعدهم عنك برده عشان عقله الباطن يدخل في حاله الارتياح انه مش هو لوحده الي بعيد عنك
للاسف افعاله بتكون ملحوظه من كل الي حواليه وبيسئ لنفسه قبل ما بيسئ ليك ؟